**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гражданаӧс социальнӧя могмӧдан юкӧнын ӧткымын юалӧм йылысь» Коми Республикаса Оланпаслӧн**

**2 статьяӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2023 вося сора тӧлысь 27 лунӧ

**1 статья.** Пыртны «Коми Республикаын гражданаӧс социальнӧя могмӧдан юкӧнын ӧткымын юалӧм йылысь» Коми Республикаса Оланпаслӧн 2 статьяӧ (Коми Республикаса канму власьт органъяслӧн индӧд-тшӧктӧмъяс, 2014, 27 №, 508 ст.; 2015, 11 №, 143 ст.; 2018, 7 №, 120 ст.; 2021, 18 №, 334 ст.) татшӧм вежсьӧм:

1 юкӧнса 41 пункт гижны тадзи:

«41) «Россия Федерацияын кага инӧдлӧн шӧр гарантияяс йылысь» Федеральнӧй оланпасын 13 статьялӧн 2 пунктса витӧд абзац серти урчитӧм ӧтувъя принципъяссӧ тӧд вылӧ босьтӧмӧн социальнӧя могмӧдан юкӧнын челядьлы социальнӧй инфраструктура объект, мый пырӧ Коми Республикаса канму эмбурӧ, выльмӧдӧм, ӧнъяӧдӧм йылысь, сылысь могсӧ вежӧм йылысь либӧ сійӧс бырӧдӧм йылысь, либӧ челядьлы социальнӧй инфраструктура артмӧдысь Коми Республикаса социальнӧя могмӧдан организацияяс выль ног лӧсьӧдӧм либӧ бырӧдӧм йылысь помшуӧм примитан бӧртасъяс донъялӧмсӧ нуӧдан пӧрадок, татшӧм помшуӧм примитан бӧртасъяс донъялан комиссия лӧсьӧдан да тайӧ комиссияӧн кывкӧртӧдъяс дасьтан пӧрадок урчитӧм;».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося моз тӧлысь 2 лун

58-РЗ №